บริษัท เบตเตอร์ เวิลด์ กรีน จำกัด (มหาชน) (“บริษัท”)
จดทะเบียนตามประมวลกฎหมายแพ่งและพาณิชย์เป็นนิติบุคคล ทะเบียนเลขที่ บอจ.สบ.763 เมื่อวันที่
23 กรกฏาคม 2540 ด้วยทุนจดทะเบียนเริ่มแรก 1 ล้านบาทบริษัทฯ มีสำนักงานใหญ่ตั้งอยู่เลขที่
2674/1 ซอยไดร์ฟอิน ซอย 2 หมู่ 2 ถนนลาดพร้าว แขวงคลองจั่น เขตบางกะปิ กรุงเทพมหานคร
10240 ในปัจจุบันมีทุนจดทะเบียนจำนวน 800,000,000 บาท ( แปดร้อยล้านบาท )
ทุนที่ชำระแล้วเป็นเงิน 714,255,819 บาท
(เจ็ดร้อยสิบสี่ล้านสองแสนห้าหมื่นห้าพันแปดร้อยสิบเก้าบาทถ้วน) และมีศูนย์บริหาร
และจัดการกากอุตสาหกรรม จังหวัดสระบุรี ตั้งอยู่เลขที่ 140 หมู่ 8 ตำบลห้วยแห้ง อำเภอแก่งคอย
จังหวัดสระบุรี เพื่อประกอบธุรกิจบริหารจัดการสิ่งปฏิกูลหรือวัสดุที่ไม่ใช้แล้ว
ตามที่ได้รับการอนุญาตจากกรมโรงงานอุตสาหกรรม ดังนี้

-   ใบอนุญาตประกอบกิจการโรงงานลำดับที่ 101 ให้บริการปรับคุณภาพของเสียรวมและรับฝังกลบ
    สิ่งปฏิกูลหรือวัสดุที่ไม่ใช้แล้วที่เป็นของเสียอันตราย และบำบัดน้ำเสียรวม

-   ใบอนุญาตประกอบกิจการโรงงานลำดับที่ 105 ให้บริการคัดแยกและรับฝังกลบสิ่งปฏิกูลหรือวัสดุ
    ที่ไม่ใช้แล้วที่ไม่เป็นของเสียอันตราย

-   ใบอนุญาตประกอบกิจการโรงงานลำดับที่ 106 อนุญาตให้ปรับคุณภาพวัสดุที่ไม่ใช้แล้วเพื่อเป็น

เชื้อเพลิงทดแทนและวัตถุดิบทดแทน

-   ได้รับการรับรองระบบมาตรฐานการจัดการด้านคุณภาพและสิ่งแวดล้อม ISO 9001:2008 &

ISO 14001:2004 จาก บริษัท เอสจีเอส (ประเทศไทย) จำกัด
สำหรับการขนส่งและการจัดการกากอุตสาหกรรม

ชนิดอันตรายและไม่อันตรายภายใต้การควบคุมของกรมโรงงานอุตสาหกรรม

-   ได้รับการรับรองระบบมาตรฐานการจัดการด้านอาชีวอนามัยและความปลอดภัย OHSAS
    18001:2007 & TIS18001:2011 จากบริษัท เอสจีเอส (ประเทศไทย) จำกัด สำหรับ
    การจัดการกากอุตสาหกรรมชนิดอันตราย
    และไม่อันตรายภายใต้การควบคุมของกรมโรงงานอุตสาหกรรม

-   ได้รับการรับรองระบบมาตรฐานการจัดการของห้องปฏิบัติการในการดำเนินการทดสอบ
    มอก.17025-2548 จากสำนักงานมาตรฐานผลิตภัณฑ์อุตสาหกรรม (สมอ.)

-   บริษัทฯ ได้รับสิทธิประโยชน์ทางภาษีจากสำนักงานคณะกรรมการส่งเสริมการลงทุน (Board
    Of Investment (BOI)) เป็นระยะเวลา 8 ปี
    สำหรับการประกอบกิจการนำวัสดุที่ไม่ต้องการใช้แล้วกลับมาใช้ใหม่
    นับแต่วันที่เริ่มมีรายได้จากการประกอบกิจการในปี 2550

-   ได้รับการรับรองมาตรฐานคุณภาพของผู้กำจัดกากอุตสาหกรรมอย่างถูกต้อง ในระดับเหรียญทอง
    จากกรมโรงงานอุตสาหกรรม กระทรวงอุตสาหกรรม

นอกจากนี้ มีบริษัทในเครืออีก 4 บริษัทที่สนับสนุนการให้บริการอย่างครบวงจรได้แก่

-   บริษัท เบตเตอร์ เวสท์ แคร์ จำกัด เป็นผู้แทนในการจัดหากากฯ เข้าสู่เตาเผาซีเมนต์ และ

เตาเผาอุตสาหกรรมอื่นๆ

-   บริษัท เอิร์ธ เท็ค เอ็นไวรอนเมนท์ จำกัด เป็นผู้แทนในการนำกากฯ กลับมาใช้ประโยชน์ใหม่

-   บริษัท เบตเตอร์ เวิลด์ ทรานสปอร์ต จำกัด ดำเนินธุรกิจรถขนส่ง
    และภาชนะบรรจุกากอุตสาหกรรม

-   บริษัท อัคคีปราการ จำกัด (มหาชน)
    ดำเนินการเผาทำลายกากอุตสาหกรรมในเตาเผากากอุตสาหกรรมอันตรายแห่งเดียวของประเทศ

โครงสร้าง บริษัท เบตเตอร์ เวิลด์ กรีน จำกัด (มหาชน) และกลุ่มบริษัทในเครือ

[]

การดำเนินงานบริหารและประกอบการศูนย์บริหารและจัดการกากอุตสาหกรรม จังหวัดสระบุรี นั้น
ได้รับการสนับสนุนจากหน่วยงานต่างๆ ที่เกี่ยวข้องทั้งภาครัฐและเอกชนซึ่งแสดงถึงความมุ่งมั่น
ความใส่ใจ ความห่วงใย และความตระหนัก
ด้านการให้บริการบำบัด/กำจัดสิ่งปฏิกูลหรือวัสดุเหลือใช้อย่างมีคุณภาพ ไม่ส่งผลกระทบต่อสิ่งแวดล้อม
และสอดคล้องกับข้อกำหนดทางกฎหมาย
โดยมีรายละเอียดการเปลี่ยนแปลงและพัฒนาการที่สำคัญในช่วง 3 ปี ที่ผ่านมา ดังนี้

ในปี 2553 บริษัทฯ
ได้เผยแพร่ความรู้ความเข้าใจให้แก่ผู้ประกอบการโรงงานในกลุ่มพื้นที่เป้าหมายกว่า 1,300
โรงงาน ในเขตพื้นที่กรุงเทพมหานคร สมุทรปราการ พระนครศรีอยุธยา ปทุมธานี สมุทรสาคร
ชลบุรี ระยอง ปราจีนบุรี ลำพูน และนิคมอุตสาหกรรมต่างๆ ได้แก่ นิคมอุตสาหกรรมบางปู
นิคมอุตสาหกรรมอมตะนคร นิคมอุตสาหกรรมมาบตาพุด นิคมอุตสาหกรรมแหลมฉบัง
นิคมอุตสาหกรรมปิ่นทอง ให้ได้รับความรู้ความเข้าใจ
และแนวทางปฎิบัติที่ถูกต้องโดยผู้รับกำจัดกากอุตสาหกรรมที่ได้รับอนุญาตอย่างถูกต้อง
ซึ่งจะมีส่วนสนับสนุนระบบการรวบรวมข้อมูลการกำเนิดสิ่งปฎิกูลฯ ที่เป็นปัจจุบันมากยิ่งขึ้น

กันยายน 2553 กลุ่มบริษัทในเครือ (บริษัท อัคคีปราการ จำกัด)
ได้รับความไว้วางใจในระบบการจัดการโดยวิธีการเผาทำลายด้วยเตาเผาอุณหภูมิสูงที่ปลอดภัยต่อสิ่งแวดล้อม
จากสำนักงานป้องกันและปราบปรามยาเสพติด กรมศุลกากร
และสำนักงานคณะกรรมการอาหารและยา ในการเผาทำลายสารเสพติดครั้งแรกของประเทศไทย

ในปี 2554 บริษัทได้ดำเนินการ

-   ลดทุนจดทะเบียนจำนวน 57,000,000 หุ้น จากเดิมทุนจดทะเบียน 377 ล้านบาท เป็น 320
    ล้านบาท มูลค่าหุ้นที่ตราไว้หุ้นละ 1.00 บาท
    โดยการตัดหุ้นส่วนที่ยังไม่ได้ออกจำหน่ายของบริษัทฯ

-   เพิ่มทุนจำนวน 320 ล้านบาทโดยการออกและเสนอขายหุ้นสามัญเพิ่มทุนจำนวน 320 ล้านหุ้น
    มูลค่าหุ้นที่ตราไว้หุ้นละ 1 บาท ให้กับผู้ถือหุ้นเดิมในอัตราส่วน 1 หุ้นเดิมต่อ 1 หุ้นใหม่
    ในราคาหุ้นละ 1.10 บาท

-   ออกและเสนอขายใบสำคัญแสดงสิทธิที่จะซื้อหุ้นสามัญรุ่นที่ 1 (BWG-W1) จำนวนไม่เกิน 160
    ล้านหน่วย

ให้แก่ผู้ถือหุ้นเดิมของบริษัทฯ
ตามสัดส่วนการถือหุ้นที่ได้จองซื้อและได้รับการจัดสรรหุ้นสามัญเพิ่มทุนของบริษัทฯ
ที่ออกและเสนอขายในอัตราส่วนหุ้นสามัญเพิ่มทุนใหม่ 2 หุ้น ต่อ ใบสำคัญแสดงสิทธิ 1 หน่วย (
ในกรณีที่มีเศษหุ้น ให้ปัดเศษของหุ้นนั้นทิ้ง ) ในราคาหน่วยละ 0.00 บาท ทั้งนี้ ใบสำคัญแสดงสิทธิ
1 หน่วย สามารถใช้สิทธิซื้อหุ้นสามัญได้ 1 หุ้น ในราคาหุ้นละ 1.20 บาท
ผู้ถือใบสำคัญแสดงสิทธิสามารถใช้สิทธิได้ทุกวันทำการสุดท้ายของเดือนมีนาคม มิถุนายน กันยายน
และธันวาคม ของแต่ละปี ตลอดอายุของใบสำคัญแสดงสิทธิ ทั้งนี้ วันใช้สิทธิครั้งแรกจะตรงกับ
วันทำการสุดท้ายของเดือนกันยายน 2554
และวันใช้สิทธิครั้งสุดท้ายจะตรงกับวันที่ใบสำคัญแสดงสิทธิมีอายุครบ 3 ปี ซึ่งตรงกับวันที่ 13
กรกฏาคม 2557 และในกรณีที่วันใช้สิทธิครั้งสุดท้ายตรงกับวันหยุดทำการของบริษัทฯ
ให้เลื่อนวันใช้สิทธิครั้งสุดท้ายเป็นวันทำการสุดท้ายของบริษัทฯ ก่อนวันใช้สิทธิครั้งสุดท้าย
โดยระยะเวลาแสดงความจำนงในการใช้สิทธิครั้งสุดท้ายจะต้องไม่น้อยกว่า 15
วันก่อนวันใช้สิทธิดังกล่าวโดยผลของการใช้สิทธิแปลงสภาพใบสำคัญแสดงสิทธิที่ผ่านมาเป็นดังนี้

  -------- --------------- -------------- ---------------- --------------
  ครั้งที่     วันที่ใช้สิทธิ        จำนวนผู้ใช้สิทธิ    การใช้สิทธิ (หน่วย)  คงเหลือ (หน่วย)

  1        30 กันยายน 2554  13             48,155,700       111,844,222

  2        30 ธันวาคม 2554  10             26,090,119       85,754,103

  3        30 มีนาคม 2555   1              10,000           85,744,103

  4        29 มิถุนายน 2555  -              -                85,744,103

  5        28 กันยายน 2555  -              -                85,744,103

  6        28 ธันวาคม 2555  -              -                85,744,103
  -------- --------------- -------------- ---------------- --------------

-   บริษัทฯ ได้ดำเนินการจดทะเบียนเปลี่ยนแปลงทุนจดทะเบียนของบริษัทฯ จากเดิม 320
    ล้านบาท

เป็นทุนจดทะเบียน 800 ล้านบาท มีทุนเรียกชำระแล้ว 640 ล้านบาท ต่อกระทรวงพาณิชย์

-   บริษัทได้มีมติอนุมัติให้บริษัท อัคคีปราการ จำกัด (มหาชน) “AKP”
    ระดมทุนผ่านตลาดทุนโดยการ

เพิ่มทุนจดทะเบียนจาก 160 ล้านบาท เป็นทุนจดทะเบียน 202 ล้านบาท
โดยการออกหุ้นสามัญเพิ่มทุนจำนวน 84 ล้านหุ้น (แปดสิบสี่ล้านหุ้น) มูลค่าที่ตราไว้หุ้นละ 0.50 บาท
(ห้าสิบสตางค์) เสนอขายต่อประชาชน (IPO) หรือคิดเป็นร้อยละ 20.79 ของทุนชำระแล้วทั้งหมด
ภายหลังการเสนอขาย ซึ่งการที่ AKP จะทำการเสนอขายหุ้นสามัญจำนวน 84 ล้านหุ้น
และนำหุ้นสามัญของ AKP เข้าจดทะเบียน ในตลาดหลักทรัพย์ เอ็ม เอ ไอ เป็นผลทำให้บริษัทฯ
มีสัดส่วนการถือหุ้นใน AKP ลดลงจากร้อยละ 64.62 เป็นร้อยละ 51.18
ของทุนชำระแล้วภายหลังการเสนอขาย แล้วเสร็จ โดย AKP
จะยังคงมีสถานะเป็นบริษัทย่อยของบริษัทฯ เช่นเดิม

(รายการเสนอขายหุ้นสามัญให้แก่ประชาชนดังกล่าว
เข้าข่ายเป็นรายการจำหน่ายไปซึ่งสินทรัพย์ของบริษัทจดทะเบียนตามประกาศคณะกรรมการกำกับตลาดทุน
ที่ ทจ. 20/2551 เรื่องหลักเกณฑ์ในการเข้าทำรายการที่มีนัยสำคัญ
ที่เข้าข่ายเป็นรายการได้มาหรือจำหน่ายไปซึ่งสินทรัพย์
และประกาศคณะกรรมการตลาดหลักทรัพย์แห่งประเทศไทย

เรื่อง
การเปิดเผยข้อมูลและการปฏิบัติการของบริษัทจดทะเบียนในการได้มาหรือจำหน่ายไปซึ่งสินทรัพย์
พ.ศ. 2547 ซึ่งประกอบด้วย เกณฑ์สินทรัพย์ เกณฑ์กำไรสุทธิ เกณฑ์มูลค่ารวมของสิ่งตอบแทน
และเกณฑ์มูลค่าของหลักทรัพย์ ที่บริษัทฯ ออกให้เพื่อเป็นสิ่งตอบแทนการจำหน่ายไปซึ่งสินทรัพย์
โดยอ้างอิงจากตัวเลข ตามงบการเงินที่ได้รับการสอบทานจากผู้สอบบัญชี ณ วันที่ 30 มิถุนายน
2554)

  อย่างไรก็ตาม เพื่อให้เป็นไปตามประกาศคณะกรรมการกำกับตลาดทุน ที่ ทจ. 29/2551 เรื่อง
  การจองการ

จัดจำหน่าย และการจัดสรรหลักทรัพย์ที่ออกใหม่ลงวันที่ 15 ธันวาคม 2551
(รวมทั้งที่มีประกาศแก้ไขเพิ่มเติม) เนื่องจากการให้สิทธิในการจองซื้อหุ้นสามัญ “AKP”
แก่ผู้ถือหุ้นสามัญทุกรายของบริษัทฯเป็นจำนวนรวมไม่เกิน 21 ล้านหุ้น
อาจจะทำให้กรรมการและผู้บริหารของบริษัทฯ และ “AKP” และผู้ที่เกี่ยวข้อง
รวมทั้งผู้ถือหุ้นรายใหญ่ของบริษัทฯ ที่เป็นผู้ถือหุ้นของบริษัทฯ ณ ปัจจุบัน หรือในอนาคต
ได้รับสิทธิดังกล่าวตามสัดส่วนการถือหุ้นด้วย ดังนั้น

จึงอนุมัติการเสนอขายหุ้นสามัญของ “AKP” ให้แก่กรรมการและผู้บริหารของบริษัทฯ และ “AKP”
และผู้ที่เกี่ยวข้องรวมทั้งผู้ถือหุ้นรายใหญ่ของบริษัทฯ ที่ได้รับสิทธิดังกล่าวตามสัดส่วนการถือหุ้น ณ
วันปิดสมุดทะเบียนผู้ถือหุ้นของ

บริษัทฯ (ซึ่งเป็นสิทธิเท่าเทียมกับผู้ถือหุ้นรายย่อยอื่นๆ ของบริษัทฯ) เพื่อกำหนดรายชื่อผู้ได้รับสิทธิ
ซึ่งคณะกรรมการของบริษัท และ/หรือประธานกรรมการบริหาร
และ/หรือบุคคลที่ได้รับมอบหมายจากคณะกรรมการบริษัท จะเป็น
ผู้กำหนดและแจ้งให้ทราบภายหลังจากสำนักงาน ก.ล.ต. ได้อนุมัติแบบคำขออนุญาตของ “AKP”
แล้ว

-   บริษัทฯ
    ได้รับคัดเลือกให้เป็นผู้ดำเนินโครงการศึกษาความเป็นไปได้ของการจัดการของเสียแบบผสมผสาน

โครงการโรงไฟฟ้าพลังความร้อนหงสา (รวมเหมืองแร่ลิกไนต์ โรงไฟฟ้าพลังความร้อน
และอุปกรณ์ประกอบทั้งหมด) แขวงไซยะบุรี สาธารณรัฐประชาธิปไตยประชาชนลาว มูลค่างาน 7.3
ล้านบาท มีระยะเวลาดำเนินโครงการประมาณ 224 วัน
บนพื้นที่โครงการโรงไฟฟ้าพลังความร้อนโครงการเหมืองถ่านหิน ที่พักในโครงการ
และชุมชนโดยรอบ ตลอดจนสาธารณูปโภคทั้งหมดที่ตั้งอยู่ในเทศบาลเมืองหงสา
โดยรายละเอียดโครงการแบ่งออกเป็น 2 ระยะ คือ
การศึกษาความเหมาะสมระบบการจัดการของเสียแบบผสมผสาน
และการออกแบบรายละเอียดระบบการจัดการของเสียแบบผสมผสาน
และการประเมินผลกระทบด้านสิ่งแวดล้อมของโครงการ

-   ระหว่างวันที่ 9 พฤศจิกายน 2554 ถึงวันที่ 28 พฤศจิกายน 2554 บริษัทฯ ได้ดำเนินการ
    ย้ายที่ทำการ

สำนักงานใหญ่เป็นการชั่วคราว ไปยังศูนย์บริหารและจัดการกากอุตสาหกรรม จังหวัดสระบุรี
เนื่องจากการเตรียมความพร้อมและป้องกันกรณีเหตุการณ์น้ำท่วม
เพื่อมิให้เกิดผลกระทบด้านการติดต่อสื่อสารและการอำนวยความสะดวกให้แก่ลูกค้าที่ใช้บริการในระหว่างการเกิดเหตุการณ์ดังกล่าว
อย่างไรก็ตามบริษัทฯ ได้ดำเนินการแจ้งผ่านระบบ Set Portal (SCP)
ต่อตลาดหลักทรัพย์แห่งประเทศไทย เป็นที่เรียบร้อยแล้ว

-   ได้ร่วมโครงการบริหารจัดการด้านความปลอดภัยสิ่งแวดล้อมและกากอุตสาหกรรมในสถานประกอบการ

อุตสาหกรรม ที่ประสบอุทกภัย ซึ่งเป็นความร่วมมือกันระหว่างภาครัฐโดยกรมโรงงานอุตสาหกรรม
กระทรวงอุตสาหกรรม และสภาอุตสาหกรรมแห่งประเทศไทย
เข้าช่วยเหลือโรงงานที่ได้รับผลกระทบ โดยการให้ความรู้ความเข้าใจในการจัดการสิ่งปฎิกูลฯ
ที่เกิดขึ้นอย่างเป็นระบบ ปลอดภัยต่อสิ่งแวดล้อม
และให้บริการฟื้นฟูโรงงานอุตสาหกรรมในรูปแบบเร่งด่วน (Green Emergency Services
(GES)) ทั้งการจัดการสิ่งปฎิกูลฯ การเคลื่อนย้าย การทำความสะอาดภายในโรงงาน
การปรับปรุงระบบไฟฟ้าภายในโรงงาน การจัดกิจกรรมสันทนาการผ่อนคลายภายในโรงงาน
ตลอดจนการสนับสนุนในกิจกรรมทำความสะอาดบริเวณพื้นที่ส่วนกลางภายในนิคมอุตสาหกรรมต่างๆ
เพื่ออำนวยความสะดวกสำหรับการสัญจรของผู้ประกอบการในนิคม

ปี พ.ศ.2555

-   บริษัทฯ ได้รับความไว้วางใจจากกระทรวงอุตสาหกรรม โดยสำนักปลัดกระทรวง
    กรมโรงงานฯ และ

การนิคมอุตสาหกรรมแห่งประเทศไทย จัดสรรงบประมาณเพื่อดำเนินการฟื้นฟูสถานประกอบการที่
ประสบอุทกภัย ในโครงการต่างๆ ได้แก่

-   โครงการจ้างเหมา เก็บตัวอย่าง วิเคราะห์ ขนส่ง และกำจัดกากอุตสาหกรรมตามโครงการ

บริหารจัดการด้านความปลอดภัย สิ่งแวดล้อม
และกากอุตสาหกรรมในสถานประกอบการอุตสาหกรรมที่ประสบอุทกภัย

-   โครงการจ้างเหมาจัดการแก้ไขปัญหาในกรณีที่มีสารเคมี และสารพิษปนเปื้อน
    โดยการจ้างบำบัด

ให้แก่พื้นที่ที่ประสบอุทกภัย ได้แก่ สวนอุตสาหกรรมบางกระดี จังหวัดปทุมธานี
เขตส่งเสริมอุตสาหกรรมนวนคร โรงงานนอกนิคมในพื้นที่ประสบอุทกภัยจังหวัดพระนครศรีอยุธยา
ปทุมธานี นนทบุรี กรุงเทพฯ และโรงงาน ในนิคมอุตสาหกรรมไฮเทค เป็นต้น

-   โครงการจ้างเหมาบริการบำบัด/กำจัด สิ่งปฎิกูลหรือวัสดุที่ไม่ใช้แล้วที่เกิดจากการลักลอบทิ้ง

อันเนื่องมาจากเหตุอุทกภัย โดยวิธีฝังกลบ และหรือทำเชื้อเพลิงผสมในพื้นที่จังหวัดสระบุรี ปราจีนบุรี
ปทุมธานี และพระนครศรีอยุธยา

-   เมษายน 2555 บริษัทฯ
    ได้ส่งมอบงานโครงการก่อสร้างระบบกำจัดขยะมูลฝอยเทศบาลนครนครราชสีมา

จังหวัดนครราชสีมา ที่มีมูลค่าโครงการจำนวน 412 ล้านบาท
โดยโครงการดังกล่าวสามารถกำจัดขยะมูลฝอยได้ 230 ตัน/วัน ผลผลิตที่ได้ประกอบด้วย
กระแสไฟฟ้าที่ผลิตจากก๊าซชีวภาพขนาด 800 กิโลวัตต์/ชั่วโมง ปุ๋ยอินทรีย์ 80 ตัน/ชั่วโมง
เชื้อเพลิงอัดแท่ง 8 ตัน/ชั่วโมง และสามารถลดประมาณขยะมูลฝอยที่นำไปฝังกลบจาก 230
ตัน/วันเหลือเพียง 65 ตัน/วัน

-   บริษัทฯ สามารถให้บริการบำบัด และกำจัดกากอุตสาหกรรมในปี 2555
    มีปริมาณกากอุตสาหกรรม

เพิ่มขึ้นจากปี 2554 ถึงร้อยละ 14.43 หรือจำนวน 308,333 ตัน

-   บริษัทฯ ได้ดำเนินการควบคุมคุณภาพสิ่งแวดล้อมตามมาตรการวิเคราะห์ผลกระทบต่อสิ่งแวดล้อม

(EIA) อาทิ การติดตามตรวจสอบคุณภาพน้ำใต้ดิน น้ำผิวดิน การติดตามตรวจสอบคุณภาพอากาศ
การติดตามตรวจสอบคุณภาพดิน และพบว่า มีค่าไม่เกินเกณฑ์มาตรฐานแต่อย่างใด

-   บริษัทฯ ได้จัดให้มีทีมงานเฝ้าระวัง และดูแลสิ่งแวดล้อมภายในศูนย์ฯ ตลอด 24 ชั่วโมง
    รวมทั้งการ

จัดหารถทีมฉุกเฉินกรณีเกิดเหตุหกหล่นรั่วไหล เพื่อให้ทันต่อสถานการณ์ ถูกต้อง และรวดเร็ว
ป้องกันผลกระทบต่อสิ่งแวดล้อมภายนอกได้อย่างทันท่วงที

-   บริษัทฯ ได้จัดให้มีโครงการอนุรักษ์พลังงาน
    โดยการอบรมและให้ความรู้แก่พนักงานด้านการอนุรักษ์

พลังงานและเริ่มดำเนินโครงการกประหยัดพลังงานไฟฟ้า รวมทั้งจัดทำโครงการลดการใช้กระดาษ
โดยการส่งเสริมให้พนักงานจัดเก็บเอกสารสำคัญ หรือข้อมูลทางธุรกิจในรูปแบบของสื่ออิเล็กทรอนิกส์
เพื่อเป็นการลดการใช้กระดาษ และก่อให้เกิดความสะดวกในการค้นหา

-   บริษัทฯ ได้ดำเนินกิจกรรมเพื่อชุมชนและสังคม ภายใต้โครงการ “Responsibility In
    Mind (RIM)”

ร่วมกับชุมชน หน่วยงานภาครัฐ และเอกชน จำนวน 4 โครงการหลักที่สำคัญได้แก่
กิจกรรมการเสริมสร้างความรู้..เพื่อการพัฒนาสู่ชุมชน กิจกรรมบำเพ็ญสาธารณประโยชน์
เพื่อการพัฒนาคุณภาพชีวิตกิจกรรมชุมชนสัมพันธ์ และ กิจกรรมเชื่อมสัมพันธ์เชื่อมั่นมาตรฐาน
อย่างต่อเนื่อง

-   บริษัทฯ ได้เข้ารับการตรวจประเมินของโครงการยกระดับผู้ประกอบการอุตสาหกรรม
    ของกรมโรงงาน

อุตสาหกรรมกระทรวงอุตสาหกรรม และได้รับรางวัล “ระดับเหรียญทอง”
ในฐานะผู้ประกอบการที่ให้บริการกำจัดกากอุตสาหกรรมอย่างถูกวิธี และมีมาตรฐาน

-   บริษัทฯ ได้เข้าร่วมโครงการประเมินคุณภาพการประชุมสามัญผู้ถือหุ้นประจำปี 2555
    ของสมาคมส่งเสริม

ผู้ลงทุนไทย
ซึ่งเป็นสมาคมที่มีพันธกิจด้านการพัฒนาการเจริญเติบโตและดำรงสถานภาพที่ยั่งยืนภายใต้การกำกับดูแลกิจการที่ดี
และได้รับผลคะแนนการประเมินในช่วงคะแนน 97 คะแนน อยู่ในเกณฑ์ “ดีเยี่ยม”

-   ผลการสำรวจรายงานการกำกับดูแลกิจการที่ดีของบริษัทจดทะเบียน ประปี 2555
    ซึ่งจัดโดยสมาคมส่งเสริม

สถาบันกรรมการบริษัทไทย (IOD) บริษัทฯ มีผลการประเมินในภาพรวมอยู่ในเกณฑ์ “ดีมาก”

สรุปฐานะการเงินและผลการดำเนินงานของบริษัทฯ และบริษัทย่อย

(หน่วย : ล้านบาท)

  ------------------------------- ------------- ------------- ------------
                                  2555          2554          2553

  รายได้จากการบริการ                1,057.26      1,050.87      713.04

  กำไรขั้นต้น                        301.24        317.35        207.73

  กำไรสุทธิ-ส่วนที่เป็นของบริษัทใหญ่       75.85         97.40         41.03

  อัตรากำไรขั้นต้น                    28.49 %       30.20%        29.13%

  อัตรากำไรสุทธิ                     7.17%         9.22%         5.72%

  สินทรัพย์รวม                       1,863.25      1,859.55      1,110.12

  หนี้สินรวม                         524.80        578.27        416.26

  ส่วนของผู้ถือหุ้น-ส่วนที่เป็นของบริษัทใหญ่   1,268.70      1,228.55      690.28
  ------------------------------- ------------- ------------- ------------

โครงสร้างรายได้ของบริษัทฯ และบริษัทย่อย

(หน่วย : ล้านบาท)

  ------------------------------- ---------- -------- ---------- -------- -------- --------
                                  ปี 2555              ปี 2554              ปี 2553   

                                  มูลค่า       สัดส่วน    มูลค่า       สัดส่วน    มูลค่า     สัดส่วน

  รายได้จากการบริการ                                                                 

  รายได้จากการบริการของบริษัทฯ                                                         

  - การบริหารจัดการสิ่งปฏิกูลฯ          190.79     17.99%   145.03     16.73%   112.21   15.64
  ที่ไม่อันตราย                                                                        

  - การบริหารจัดการสิ่งปฏิกูลฯ          208.10     19.62%   137.09     5.81%    118.59   16.53
  ที่เป็นอันตราย                                                                       

  - การปรับคุณภาพสิ่งปฏิกูลฯ            181.67     17.13%   201.18     23.20%   151.68   21.14
  เพื่อเป็นวัตถุดิบและเชื้อเพลิงทดแทน                                                       

  - การบริหารจัดการสิ่งปฏิกูลฯ          23.32      2.20%    20.31      2.34%    12.41    1.73
  ที่เป็นน้ำเสีย                                                                        

  รวมรายได้จากการบริการของบริษัทฯ     603.85     56.94%   503.61     58.08%   394.89   55.04

  รวมรายได้จากการบริการของบริษัทย่อย   453.41     42.76%   363.55     41.92%   247.14   34.45

  รวมรายได้จากการบริการ             1,057.26   99.70%   867.16     82.08%   642.03   89.49%

  รายได้จากงานก่อสร้าง               -          -        183.71     17.39%   71.01    9.90%

  รายได้อื่น *                       3.19       0.30%    5.55       0.53%    4.35     0.61%

  รวมรายได้                        1,060.45   100%     1,056.42   100%     717.39   100%
  ------------------------------- ---------- -------- ---------- -------- -------- --------

หมายเหตุ : * รายได้อื่น เช่น รายได้ค่าวิเคราะห์ประเภทของเสีย
กำไรจากการจำหน่ายทรัพย์สิน ดอกเบี้ยรับ รายได้ เบ็ดเตล็ด ฯลฯ